SEAFCO คาดกำไรปีนี้แตะระดับ 428 ลบ.สูงสุดในรอบหลายปีแนะซื้อเป้า 11.50 บ.
SEAFCO คาดกำไรปีนี้แตะระดับ 428 ลบ.สูงสุดในรอบหลายปีแนะซื้อเป้า 11.50 บ.
SEAFCO คาดกำไรปีนี้แตะระดับ 428 ลบ.สูงสุดในรอบหลายปีแนะซื้อเป้า 11.50 บ.
29 ส.ค. 2562

บล.ไอร่า ระบุในบทวิเคราะห์วันนี้(29ส.ค.62) บริษัท ซีฟโก้ จำกัด (มหาชน) หรือ SEAFCO งานในมือ Backlog (สิ้นไตรมาส2/62 ที่ประมาณ 2,337 ล้านบาท เพิ่มขึ้นจาก 1,871 ล้านบาท เมื่อไตรมาส1/62 แม้ภาพรวมอุตสาหกรรมกลุ่มรับเหมาก่อสร้างจะได้รับผลกระทบจากความล่าช้าของโครงการภาครัฐ แต่ SEAFCO ยังได้รับงานใหม่ต่อเนื่อง
โดยเฉพาะจากภาคเอกชน ซึ่งช่วยชดเชยรายได้งานก่อสร้าง – 1H/62 จำนวน 1,625 ล้านบาท และยังอยู่ระหว่างรอผลประมูลอีก 91 โครงการ มูลค่ารวม ประมาณ 20,000 ล้านบาท ขณะที่ SEAFCO มีเป้าหมายงานใหม่ ประมาณ 750 ล้านบาท/ไตรมาส หรือประมาณ 3,000 ล้านบาท ในปี’62
แม้แนวโน้ม 2H/62 ชะลอตัวจาก 1H/62 แต่คาดภาพรวมผลประกอบการทั้งปี’62 ยังคงเติบโตโดดเด่น และอยู่ในเป้าหมายของ SEAFCO ทั้งรายได้งานก่อสร้างที่คาดไม่ต่ำกว่า 3,000 ล้านบาท และความสามารถในการทำกำไร คาด Gross Profit Margin เฉลี่ย 21 – 22% ทำให้คาดกำไรสุทธิ เพิ่มขึ้น 16% อยู่ที่ 428 ล้านบาท สูงสุดในรอบหลายปี
ประเมินราคาเป้าหมายปี’62 ที่ 11.50 บาท อิง PE 20X (เฉลี่ย 5 ปีย้อนหลัง) พร้อมแนะนำ “ซื้อ” จากผลการดำเนินงานที่มีแนวโน้มเติบโตต่อเนื่อง และ Div Yield ที่น่าสนใจ คาดประมาณ 4.0%